Foto: Bloomberg Tesla kompaniyasi xavfsizlik xizmati sobiq xodimi AQSh qimmatli qog‘ozlar va birja Komissiyasi (SEC)ga shikoyat yubordi. Unga ko‘ra, Tesla Nevada shtatida joylashgan kompaniyasidagi jinoiy harakatlarga befarq qaragan. Bu haqida New York Post nashri xabar bermoqda. Karl Xansenni himoyalovchi Meissner Associates yuridik firmasi bayonotida Tesla Gigafactory zavodidagi ayrim xodimlarning narkotik savdosi bo‘yicha ishtiroki to‘g‘risida huquqni muhofaza qilish organlariga xabar berishdan bosh tortganligi haqida yoziladi. Shuningdek, kompaniya rahbari Ilon Mask xodimlarning telefon qo‘ng‘iroqlari va kompyuterlarini shaxsan nazorat qilganligi aytilmoqda. Tesla rahbariyati shikoyatdagi ayblovlar asossiz ekanligini izohladi. “Qo‘yilgan ayblovlar asossiz, shuning uchun qo‘shimcha surishtiruv ishlarini amalga oshirilishini talab qilamiz. Olingan ma’lumotning aniq manbasini aniqlash kerak”, - deya axborot berdi Tesla vakili.